paragraph_text: Deinotherium ("užasna zvijer" od grč. δεινός, deinós - "užasno" i θηρίον, theríon - "zvijer") bio je veliki prapovijesni srodnik današnjih slonova koji se pojavio sredinom miocena i izumro tijekom ranog pleistocena. Tijekom tog vremena vrlo se malo mijenjao. Za života je vjerojatno sličio današnjim slonovima, osim što mu je surla bila kraća, a na donjoj čeljusti imao je kljove koje su se krivile prema dolje.